|  |  |
| --- | --- |
| znak_tekija  d.o.o. za obavljanje vodnih usluga  Vodovodna 1, 34000 Požega | Tel. (034) 312 450  Fax. (034) 312 480  e-mail: info@tekija.hr  web: www.tekija.hr  IBAN: HR0723860021520010029 Podravska banka d.d.  Matični broj: 3322157  OIB: 57790565988 |

**Požega, 31. siječnja 2022.g.**

**Predmet: Javni poziv za sudjelovanje u postupku savjetovanja s javnošću u donošenju –**

**ODLUKE O NAKNADI ZA RAZVOJ NA PODRUČJU PRUŽANJA VODNIH USLUGA JAVNE VODOOPSKRBE, JAVNE ODVODNJE I PROČIŠĆAVANJA OTPADNIH VODA, TEKIJA   d.o.o., POŽEGA**

Stupanjem na snagu Zakona o izmjenama i dopunama Zakona o financiranju vodnog gospodarstvu od 18. srpnja 2019. godine (NN. br.66/19), donošenje odluke o naknadi za razvoj vodnih usluga (u daljnjem tekstu: Odluka) dana je u nadležnost javnih isporučitelja vodnih usluga. Skupština javnog isporučitelja vodnih usluga dužna je donijeti Odluke kojima bi se zamijenile postojeće Odluke predstavničkih tijela JLS (jedinice lokalne samouprave).

Važeće odluke o naknadi za razvoj vodnih usluga datiraju iz 2010. i 2011. godine, a iznosi naknada različiti su u pojedinim JLS na istom uslužnom području.

Prihodi od naknade za razvoj koriste se za financiranje gradnje komunalnih građevina u skladu sa financijskim planom javnog isporučitelja vodnih usluga a koji se donose u skladu sa propisima kojim se uređuju djelatnost vodnih usluga.

Sukladno navedenim Zakonima, izrađen je nacrt Odluke o naknadi za razvoj vodnih usluga na uslužnom području Tekija, d.o.o. koji se daje na javno savjetovanje sukladno članku 11. Zakona o pravu na pristup informacijama.

Donošenje Odluke o naknadi za razvoj predstavlja usklađenje sa odredbama novih Zakona. Naknada za razvoj je i u prethodnim razdobljima bila sastavni dio uz cijenu vodne usluge i to u različitim iznosima u svakoj JLS i to kako slijedi: Naknada za razvoj vodoopskrbe za stambene prostore iznosila je 1,29 kn/m3 i 1,55 kn/m3 za poslovne prostore, a naknada za razvoj odvodnje za stambene prostore iznosila je 1,27 kn/m3 i 1,68 kn/m3 za poslovne prostore na području Grada Pleternice.

Naknada za razvoj vodoopskrbe za stambene prostore iznosila je 1,00 kn/m3 i 1,25 kn/m3 za poslovne prostore, a naknada za razvoj odvodnje za stambene prostore iznosila je 1,00 kn/m3 i 1,30 kn/m3 za poslovne prostore na području Grada Kutjeva.

Naknada za razvoj vodoopskrbe za stambene prostore iznosila je 0,29 kn/m3 i 0,55 kn/m3 za poslovne prostore, a naknada za razvoj odvodnje za stambene prostore iznosila je 0,81 kn/m3 i 1,22 kn/m3 za poslovne prostore na području Grada Požege i Općina Velika, Brestovac, Čaglin, i Kaptol.

Naknada za razvoj vodoopskrbe za stambene prostore iznosila je 0,29 kn/m3 i 0,55 kn/m3 za poslovne prostore, a naknada za razvoj odvodnje za stambene prostore iznosila je 0,23 kn/m3 i 0,67 kn/m3 za poslovne prostore na području Općine Jakšić.

Ovom Odlukom predlaže se izjednačavanje iznosa naknade za razvoj u svim JLS na području požeštine i to naknada za razvoj vodoopskrbe 1,29 kn/m3 za stambene prostore i 1,55 kn/m3 za poslovne prostore, a naknada za razvoj odvodnje 1,27 kn/m3 za stambene prostore i 1,68 kn/m3 za poslovne prostore

Zakonske osnove prijedloga: Zakon o vodnim uslugama (N.N. 66/19), Zakon o financiranju vodnog gospodarstva (N.N. 153/09, 90/11, 56/13, 120/16, 127/17 i 66/19),

Cilj donošenja Odluke je izvršenje zakonskih obveza, osiguranje sredstava za financiranje projekata u vodnom gospodarstvu, a sve u svrhu obavljanja djelatnosti javne vodoopskrbe i javne odvodnje i pročišćavanja, proširenja obuhvata dostupnosti javne vodoopskrbe i javne odvodnje, tako da se osigura njihov održivi razvitak i stalno povećanje kakvoće vodnih usluga.

S poštovanjem,

Direktor:

Anto Bekić, dipl. ing.

|  |
| --- |
| 22. ožujka – Dan voda  22 travnja – Dan planete Zemlje  5. lipnja – Dan zaštite čovjekove okoline |
| Voda je izvor života  Čuvajmo okoliš  Vrijeme ne radi za nas |